1913માં નવસારી જિલ્લામાં પારસી પરિવારમાં જન્મેલાં હોમાઈ વ્યારાવાલા સમગ્ર દેશમાં પ્રથમ મહિલા ન્યુઝ ફોટોગ્રાફર તરીકેનું બહુમાન ધરાવે છે. જે જમાનામાં ફોટોગ્રાફી બહુ જ દુર્લભ અને મુશ્કેલ ક્ષેત્ર મનાતું હતું અને મહિલાઓ હજુ પણ ઘરની ચાર દિવાલો વચ્ચે સુરક્ષિત રહેવામાં જ ગૌરવ સમજતી હતી એવાં સમયમાં હોમાઈએ ન્યુઝ ફોટોગ્રાફીનું ક્ષેત્ર અપનાવ્યું અને તેમાં સફળતા હાંસલ કરી હતી.